b'\n_START_ARTICLE_\nKodanikuaktiivsus\n_START_SECTION_\nKodanikuaktiivsus Eestis\n_START_PARAGRAPH_\nEestis \xc3\xbcks t\xc3\xa4htsamaid kodanikuaktiivsuse protsesse on Arvamus festival kus inimesetel on v\xc3\xb5imalik avalikult v\xc3\xa4lja \xc3\xb6elda mis neile ei meeldi ja mida tuleks muuta. L\xc3\xa4bi kodanikuaktiivsuse on Eestist v\xc3\xa4lja arenenud mitmeid organisatsioone mis h\xc3\xb5lmavad \xc3\xbchiskonna muutmist paremaks k\xc3\xb5igijaoks. \xc3\x9cks tuntumaid Eesti organisatsioone on Teeme \xc3\xa4ra, mis tegeleb inimeste kodukoha koristamis talgutega. Teeme \xc3\xa4ra on v\xc3\xa4ikse aja jooksul arenenud v\xc3\xa4iksest Eestist \xc3\xbclemaailmseks. Eestis on loodud kodanikualgatuse korral naabrivalve MT\xc3\x9c mille eesm\xc3\xa4rk on t\xc3\xb5sta elanike turvalisust kodudes ja nende l\xc3\xa4hemas \xc3\xbcmbruskonnas elanike endi aktiivse tegutsemise tulemusel. Eestis on loodud ka lehek\xc3\xbclg vabatahtlikud.ee kus inimesed saavad end vabatahtlikuks registreeruda ja sellega olla aktiivne kodanik.\n_START_SECTION_\nKodanikuaktiivsuse tunnustamine Eestis\n_START_PARAGRAPH_\nEesti Vabariigis tunnustatakse kodanikuaktiivsust 26. novembril kodanikup\xc3\xa4evana. Kodanikup\xc3\xa4ev on p\xc3\xbchendatud Eesti kodanikule, tema \xc3\xb5igustele ja kohustustele. Kodanikup\xc3\xa4ev on p\xc3\xbchendatud k\xc3\xb5igile Eestis elavatele inimestele. Eesm\xc3\xa4rgiks on teadvustada kodanikustaatust ja \xc3\xbchtlasi t\xc3\xb5sta kodanikuuhkust. See aitab \xc3\xbches iseseisvusp\xc3\xa4eva ja v\xc3\xb5idup\xc3\xbchaga kaasa isamaalisuse ja riikluse hoidmisele Eesti elanikkonna hulgas.\xc2\xa0Sellel p\xc3\xa4eval on saanud traditsiooniks tunnustada vastutustundelisi ja kaasinimeste suhtes hoolivana silma paistnud Eesti kodanikke. Kodanikup\xc3\xa4eva \xc3\xbcrituste raames tunnustatakse kodanikuaum\xc3\xa4rgiga inimesi, kes on andnud m\xc3\xa4rkimisv\xc3\xa4\xc3\xa4rse panuse \xc3\xbchiskonna elu ja kodanikukasvatuse edendamisse. Lisaks aum\xc3\xa4rgi v\xc3\xa4ljaandmisele valitakse aasta kodanik. Eestis t\xc3\xa4histatakse kodanikup\xc3\xa4eva juba alates 1998. aastast.'